**MARTIN LUTZ QUARTET – PRESSE 2014**

Martin Lutz Quartet spiller originale kompositioner, der er inspireret af 60’ernes amerikanske souljazz. Med referencer som Horace Silver, Herbie Hancock, Ramsey Lewis m.fl. lægges der vægt på et stærkt groove og nogle iørefaldende melodier. Alt sammen serveret af nogle musikere, der har mange års færden på den danske jazzscene på bagen både som solister og sidemen. Line up’et kan variere, men består som udgangspunkt af københavnske Martin Lutz (DMA-vinder 2008 med sin egen sekstet for årets crossover udgivelse) Jesper Møller (as), Lars Johnsen (b) og Ricco Victor (dr). Kvartetten byder på ukompliceret og glad musik.